REVOLUCIJA SVIJESTI

Sjedim na prozoru.

Pune ulice.

Pune su ulice,

a prazan je grad.

Mlada tijela,

a duše umorne,

jedne pored drugih prolaze,

mržnjom otuđene.

Čovjek je čovjeku vuk,

zašto i dalje ponavlja se?

Jedna kriva riječ,

i u srcu mome više nema mjesta za tebe.

Jedan krivi pogled,

i krv mi kao lava gori

od mržnje i ljubomore.

Da nam je kao zvijer biti,

Da srce naše ništa ne ćuti,

sve lakše bi bilo.

Ali rođeni smo kao ljudi,

neki tihi, neki glasni,

neki razumni, a neki ludi.

Kakvi god da bili, svi smo isti,

Pa neka se govori: Ljudi su ljudima LJUDI.

Udarci bole,

riječi još više.

Zašto napadati druga svoga?

Nitko savršen nije,

no svijet bolji bit će,

kad zavladaju mir i sloga.

Daj, pokreni se!

Nema promjene ako gledaš iz sjene.

Širi ljubav i riječi tople,

možda baš ti potakneš nekog.

Mijenjaš li jednog, mijenjaš sve.

Probudimo se iz mraka,

i budimo braća,

jer besmisleno je ratovanje.

Petra Mak